ꠍꠤꠟꠐꠤ ꠟꠤꠙꠤ

ꠁ ꠟꠤꠙꠤꠞ ꠘꠣꠝꠦ ꠘꠣꠝꠦ ꠀꠞꠎꠣꠔꠤ ꠝꠣꠘꠤ ꠖꠦꠈꠔꠦ ꠅꠁꠟꠦ ꠡꠣꠁꠎ꠆ꠎ:ꠖꠥꠖꠤꠟꠣꠝꠤ ꠢꠞꠣꠘꠤ-ꠞ ꠙꠣꠔꠣꠁꠘ ꠍꠤꠟꠐꠤ ꠨ ꠘꠣꠉꠞꠤ ꠨ ꠍꠤꠟꠐꠤ ꠘꠣꠉꠞꠤ ꠖꠦꠈꠂꠇ꠆ꠇꠣ

ꠍꠤꠟꠐꠤ ꠟꠤꠙꠤ  (ꠙꠇ꠆ꠞꠤꠔꠕꠘꠦ) ꠀꠞꠘꠣꠄ ꠍꠤꠟꠐꠤ ꠘꠣꠉꠞꠤ ꠢꠞꠚ  (ꠡꠋꠍꠇ꠆ꠞꠤꠔꠕꠘꠦ) ꠛꠣꠋꠟꠣꠖꠦꠡꠞ ꠍꠤꠟꠐ ꠅꠘ꠆ꠌꠟ ꠀꠞ ꠜꠣꠞꠔꠞ ꠀꠡꠣꠝ ꠞꠣꠁꠎ꠆ꠎꠞ ꠛꠞꠣꠇ ꠃꠙꠔ꠆ꠔꠇꠣꠔ ꠛꠦꠛꠀꠞ ꠅꠃꠀ ꠄꠉꠥ ꠟꠤꠙꠤ ⁕ ꠀꠉꠞ ꠀꠝꠟꠤ ꠙꠥꠕꠤꠘ꠆ꠔ ꠎꠣꠞꠦ ꠇꠅꠀ ꠅꠁꠍꠦ ꠍꠤꠟꠦꠐ ꠘꠣꠉꠞꠤ ꠢꠞꠚ  ⁕ꠎꠣꠖꠛꠙꠥꠞ ꠁꠃꠘꠤꠜꠣꠞ꠆ꠌꠤꠐꠤꠞ ꠍꠤꠟꠐ-ꠘꠣꠉꠞꠤ ꠡꠣꠁꠔ꠆ꠔꠞ ꠡꠋꠞꠡꠣꠟꠣꠛꠤꠐꠤꠡ ꠟꠣꠁꠛꠦꠞꠤꠞ ꠍꠤꠟꠐ-ꠘꠣꠉꠞꠤ ꠡꠣꠁꠔ꠆ꠔꠞ ꠡꠋꠞꠡꠣꠟꠣ ꠍꠤꠟꠐꠞ ꠇꠣꠘ꠆ꠖꠣꠇꠣꠍꠣꠔ ꠄꠘ꠆ꠒꠤꠀꠞ ꠝꠦꠊꠣꠟꠄ ꠨ ꠔꠤꠙꠥꠞꠣ ꠀꠞ ꠛꠣꠋꠟꠣꠖꠦꠡꠞ ꠝꠂꠝꠘꠡꠤꠋ ꠨ ꠘꠦꠔ꠆ꠞꠇꠥꠘꠣ ꠨ ꠇꠤꠡꠧꠞꠉꠘ꠆ꠎ ꠎꠤꠟꠣꠔ ꠁ ꠟꠤꠚꠤꠞ ꠍꠟꠘ ꠀꠍꠤꠟ ꠈꠞꠤ ꠎꠣꠘꠣ ꠎꠣꠄ ⁕ ꠡꠋꠍꠇ꠆ꠞꠤꠔ ꠍ꠆ꠞꠤꠢꠣꠐ꠆ꠐꠣ ꠘꠣꠉꠣꠞꠤ ꠟꠤꠙꠤ (ꠡꠋꠍꠇ꠆ꠞꠤꠔ - श्रीहट्ट नागरी लिपि) ꠕꠘꠦ ꠀꠅꠀ ꠅꠁꠟꠦꠅ ꠝꠣꠁꠘ꠆ꠡꠞ ꠝꠥꠈꠞ ꠛꠥꠟꠤꠕꠘꠦ ꠘꠣꠉꠞꠤ ꠍꠣꠞ ꠅꠞ ꠘꠕꠤ ꠚꠟꠧ ꠇꠞꠤꠀ ꠃꠁꠘꠤꠇꠥꠒ ꠅ ꠘꠣꠝ ꠙꠍ꠆ꠔꠣꠛ ꠅ ꠞꠣꠈꠣ ꠅꠁꠍꠦ ꠍꠤꠟꠐꠤ ꠘꠣꠉꠞꠤ (ꠟꠤꠙꠤ) ⁕

ꠘꠣꠝꠣꠁꠘ
ꠍꠤꠟꠐꠤ ꠘꠣꠉꠞꠤ ꠅꠁꠍꠦ ꠖꠥꠁ ꠡꠛ꠆ꠖ ꠝꠤꠟꠤꠀ, ꠍꠤꠟꠐ ꠀꠞ ꠘꠉꠞ ⁕ ꠍꠤꠟꠐ ꠁ ꠢꠞꠚ ꠛꠣꠘꠣꠘꠤ ꠅꠁꠍꠦ ꠈꠞꠤ ꠁ ꠢꠞꠚ ꠞꠦ ꠈꠅꠀ ꠅꠄ ꠍꠤꠟꠐꠤ ꠢꠞꠚ, ꠀꠞ ꠘꠣꠉꠞꠤ ꠝꠣꠘꠦ ꠘꠉꠞ ⁕ ꠍꠤꠟꠐꠤ ꠘꠣꠉꠞꠤ ꠝꠣꠘꠦ ꠅꠁꠟ ꠍꠤꠟꠐ ꠘꠉꠞꠞ ꠟꠦꠈꠣ ⁕ ꠎꠖꠤꠅ ꠄꠛꠟꠣ ꠛꠃꠔꠦ ꠁ ꠢꠞꠚꠞꠦ ꠈꠁꠘ ꠍꠤꠟꠦꠐꠤ ꠘꠣꠉꠞꠤ, ꠅꠁꠟꠦ ꠚꠥꠞꠣꠘꠣ ꠇꠤꠔꠣꠛꠣꠁꠘ꠆ꠔ ꠎꠦꠝꠘ ꠝꠥꠢꠣꠝ꠆ꠝꠖ ꠀꠛꠖꠥꠟ ꠟꠔꠤꠚꠞ ꠟꠦꠈꠣ ꠍꠤꠟꠦꠐ ꠘꠣꠉꠞꠤ ꠙꠢꠦꠟꠣ ꠇꠤꠔꠣꠛ ꠅ ꠁ ꠢꠞꠚꠞ ꠘꠣꠝ ꠟꠦꠈꠣ ꠅꠁꠍꠦ ꠍꠤꠟꠦꠐ ꠘꠣꠉꠞꠤ ꠢꠞꠚ ⁕ ꠁꠃꠘꠤꠇꠥꠒ ꠅ ꠍꠤꠟꠐꠤ ꠢꠞꠚꠞ ꠘꠣꠝ ꠖꠦꠅꠀ ꠅꠁꠍꠦ ꠍꠤꠟꠐꠤ ꠘꠣꠉꠞꠤ (ꠀꠋꠞꠦꠎ : Syloti Nagri)

ꠁ ꠟꠤꠙꠤꠞꠦ ꠎꠣꠟꠣꠟꠣꠛꠣꠖꠤ ꠢꠞꠚꠅ ꠒꠣꠇꠣ ꠅꠁꠔ, ꠎꠣꠟꠣꠟꠣꠛꠣꠖ ꠀꠍꠤꠟ ꠍꠤꠟꠐꠞ ꠄꠇꠡꠝꠄꠇꠥꠞ ꠘꠣꠝ ꠨ ꠡꠣꠢ ꠎꠣꠟꠣꠟ ꠀꠞ ꠚꠣꠞ꠆ꠡꠤ ꠀꠛꠣꠖ (ꠘꠉꠞ) ꠝꠤꠟꠤꠀ ꠅꠄ ꠎꠟꠣꠟꠣꠛꠣꠖ ꠀꠞ ꠎꠟꠣꠟꠣꠛꠣꠖꠤ ꠨ ꠚꠣꠞꠍꠤꠔꠦ ꠀꠛꠣꠖꠤ ꠝꠣꠘꠤ ꠘꠣꠉꠞꠤ ꠀꠞ ꠀꠛꠣꠖ ꠝꠣꠘꠤ ꠘꠉꠞ ⁕ ꠃꠙꠝꠣ ꠛꠦꠛꠀꠞ ꠇꠞꠤ ꠚꠥꠟ ꠘꠣꠉꠞꠤ ꠟꠤꠙꠤ ꠅ ꠛꠦꠛꠀꠞ ꠇꠞꠍꠂꠘ ꠅꠘꠦꠇꠦ ⁕ ꠝꠥꠍꠟꠝꠣꠘꠅꠇ꠆ꠟꠦ ꠛꠦꠡꠤ ꠛꠦꠛꠀꠞ ꠇꠞ꠆ꠔꠣ ꠇꠞꠤ ꠇꠟꠇꠣꠔꠣꠔ ꠌꠤꠞꠣꠁꠀ ꠒꠣꠇ꠆ꠔꠣ ꠍꠤꠟꠐꠞ ꠡꠣꠁꠔ꠆ꠔꠞꠦ  ꠝꠥꠍꠟꠝꠣꠘꠤ ꠘꠣꠉꠞꠤ ꠀꠞ ꠛꠣꠋꠟꠣꠖꠦꠡꠤ ꠛꠣꠋꠟꠣꠞꠦ ꠝꠥꠍꠟꠝꠣꠘꠤ ꠛꠣꠋꠟꠣ ⁕ ꠅꠟꠣꠘ ꠄꠇꠡꠝꠄ ꠁ ꠟꠤꠙꠤ ꠍ꠆ꠞꠤꠢꠐ꠆ꠐꠞ ꠝꠥꠍꠟꠝꠣꠘꠅꠇꠟꠦ ꠛꠦꠛꠀꠞ ꠇꠞ꠆ꠔꠣ ꠅꠈꠣꠘ ꠛꠥꠎꠣꠁꠔꠦ ꠛꠦꠋꠉꠟꠤ ꠟꠦꠈꠣꠔ ꠛꠦꠛꠀꠞ ꠇꠞ꠆ꠍꠤꠟꠣ ꠡꠋꠍꠇ꠆ꠞꠤꠔꠕꠘꠦ ꠅꠘꠥꠛꠣꠖ ꠇꠞꠤꠀ ꠍ꠆ꠞꠤꠢꠐ꠆ꠐꠦꠞ ꠝꠥꠍꠟ꠆ꠝꠣꠘꠤ ꠘꠣꠉ꠆ꠞꠣꠇ꠆ꠇꠞ (ꠁꠈꠣꠘ ꠖꠤ ꠛꠥꠎꠣꠘꠤ ꠅꠁꠍꠦ ꠍ꠆ꠞꠤꠢꠐ꠆ꠐꠦꠞ ꠝꠣꠘꠤ ꠍꠤꠟꠐꠞ ꠨ ꠝꠥꠍꠟ꠆ꠝꠣꠘꠤ/ꠝꠥꠢꠣꠝ꠆ꠝꠖꠤ ꠛꠟ꠆ꠔꠦ ꠝꠥꠍꠘꠝꠣꠘꠅꠇꠟ ꠨ ꠘꠣꠉ꠆ꠞꠣꠇ꠆ꠇꠞ ꠝꠣꠘꠤ ꠘꠉꠞ+ꠅꠇ꠆ꠇꠞ ꠨ ꠁꠈꠣꠘꠅ ꠘꠉꠞ ꠛꠟ꠆ꠔꠦ ꠛꠥꠎꠣꠘꠤ ꠅꠁꠍꠦ ꠍ꠆ꠞꠤꠢꠐ꠆ꠐꠅ ꠘꠉꠞ ⁕

 ꠁꠔꠤꠀꠡ 
ꠍꠤꠟꠐꠤ ꠘꠣꠉꠞꠤ ꠟꠤꠚꠤ ꠎꠦ ꠡꠥꠎꠣ ꠄꠉꠥ ꠟꠤꠚꠤ ⁕ ꠁꠇꠐꠣꠞ ꠅꠇ꠆ꠇꠞ ꠛꠣꠋꠟꠣ-ꠢꠤꠘ꠆ꠖꠤ ꠔꠘꠦ ꠈꠝ ⁕ ꠁ ꠟꠤꠚꠤꠔ ꠇꠥꠘꠥ ꠎꠥꠇ꠆ꠔꠣꠇ꠆ꠇꠞ ꠅ ꠀꠍꠤꠟ ꠘꠣ ⁕ ꠘꠣꠉꠞꠤ ꠟꠤꠚꠤꠔ ꠛꠞ꠆ꠘꠝꠣꠟꠣꠞ ꠡꠁꠋꠇꠣ ꠡꠣꠗꠣꠞꠘꠜꠣꠛꠦ ৩২ꠐꠣ ꠨ " ꠋ " (ꠅꠘꠥꠡ꠆ꠡꠣꠞ)-ꠞꠦ "০" ꠢꠤꠡꠣꠛꠦ ꠗꠞꠤꠀ ꠄꠞ ꠡꠁꠋꠇꠣ ৩৩ꠐꠣ ⁕ ꠁꠔꠣꠞ ꠝꠣꠏꠦ ꠝꠥꠀꠔꠤꠢꠞꠚ ৫ꠐꠣ ꠨ ꠀꠝꠥꠀꠔꠤꠢꠞꠚ ২৭ꠐꠣ ⁕

ꠍꠤꠟꠐ ꠅ ꠀꠚ꠆ꠉꠣꠘ ꠇꠠꠤꠔ
ꠍꠤꠟꠐ ꠅꠞ ꠄꠉꠥ ꠌꠟ ꠀꠍꠤꠟ ꠞꠣꠎꠣ ꠅꠇꠟꠦ ꠍ꠆ꠔꠣꠘꠤꠅ ꠟꠤꠙꠤꠖꠤ ꠇꠠꠤ (ꠝꠥꠖ꠆ꠞꠣ) ꠍꠣꠙꠣꠁꠀ ꠘꠤꠎꠞ ꠎꠥꠞ ꠎꠣꠘꠣꠘ ꠖꠤꠔꠣ ⁕ ꠍꠤꠟꠐ ꠅꠞ ꠞꠣꠎꠣꠁꠘ꠆ꠔꠦ ꠙꠥꠅꠞ ꠖꠦꠡꠥꠀ ꠟꠤꠙꠤꠖꠤꠀ ꠍꠣꠙꠣ ꠇꠞ꠆ꠍꠤꠟꠣ ꠇꠠꠤ ꠨ ꠢꠞꠤꠇꠦꠟ ꠞꠣꠁꠎ꠆ꠎꠞ ꠀꠝꠟꠅ ⁕ ꠀꠛꠣꠞ ꠇꠠꠤꠘꠣꠝꠣ ꠙꠥꠕꠤꠔꠘꠦ ꠍꠤꠟꠐ ꠞꠣꠁꠎ꠆ꠎꠔ ꠌꠟꠣ ꠇꠠꠤ (ꠙꠄꠡꠣꠞ) ꠘꠤꠡꠣꠘꠣ ꠙꠣꠅꠀ ꠎꠣꠄ ⁕ ꠀꠚ꠆ꠉꠣꠘ ꠅꠇꠟꠦ ꠎꠦꠔ꠆ꠇꠥ ꠁꠛꠣꠎꠥ ꠖꠈꠟ ꠇꠞꠤ ꠡꠣꠡꠘ ꠌꠣꠟꠣꠄ ꠢꠦꠔꠇꠥ ꠍꠤꠟꠐ ꠘꠉꠞ ꠅ ꠀꠚ꠆ꠉꠣꠘ ꠝꠣꠘꠥꠡ ꠖꠦꠈꠣ ꠎꠣꠄ ⁕ ꠔꠣꠞꠣ ꠍ꠆ꠔꠣꠘꠤꠅ ꠌꠟ ꠀꠞ ꠇꠤꠡ꠆ꠐꠤ ꠇꠣꠟꠌꠣꠞ ꠅꠘꠥꠎꠣꠁ ꠢꠤꠡꠝꠄꠇꠥꠞ ꠙꠌꠟꠤꠔ ꠇꠠꠤꠞ ꠝꠣꠎꠦ ꠍꠤꠟꠐꠤ ꠍ꠆ꠔꠣꠘꠤꠅ ꠟꠤꠙꠤꠞ ꠢꠞꠚꠣꠁꠘ ꠍꠣꠙꠣ ꠇꠞꠂꠘ ⁕ ꠢꠤꠡꠝꠄ ꠎꠦꠔꠣ ꠢꠞꠚꠣꠁꠘ ꠍꠣꠙꠣꠁꠟ ꠀꠍ꠆ꠟꠧ ꠁꠔꠣ ꠍꠤꠟꠐ ꠎꠤꠟꠣ ꠞꠦꠎꠤꠡ꠆ꠐꠤ ꠅꠚꠤꠡꠅ ꠀꠛꠧ ꠡꠋꠞꠇ꠆ꠇꠤꠔ ꠇꠞꠣ ꠀꠍꠦ ⁕ ꠀꠚꠉꠣꠘꠤ ꠇꠠꠤꠔ ꠎꠦꠔꠣ ꠎꠦꠔꠣ ꠢꠞꠚꠣꠁꠘ ꠀꠍꠤꠟ ꠔꠟꠦ ꠖꠦꠅꠀ ꠅꠁꠟꠧ ⁕ ꠛꠦꠋꠉꠟꠤ ꠟꠤꠐꠣꠞꠣꠞꠤ ꠞꠤꠜꠤꠃ - Volumes 3-5 - Page 26. "There is hardly any distinction between the symbols of the letters U , B , M , and S. In the letter R the left hand stroke is slanting in Sylheti Nagari while it is horizontal in the Afghan coins . In the letter I the coins ..."
 <big>ꠃ <big>ꠛ <big>ꠝ <big>ꠡ  ꠞ  ꠁ

ꠛꠖꠥꠈꠣ ꠀꠝꠟꠤ ꠙꠥꠕꠤꠘ
ꠄꠇꠦꠞꠦꠙꠄꠟꠣꠍ꠆ꠞꠤꠢꠐ꠆ꠐꠘꠣꠉꠞꠤ(ꠎꠟꠣꠟꠣꠛꠣꠖꠤ)ꠙꠥꠕꠤꠞꠝꠣꠏꠦ ꠇꠥꠘꠥ ꠖꠣꠞꠤꠇꠝꠣꠖꠦꠅꠀꠢꠂꠔ(ꠅꠂꠔ)ꠘꠣ ꠁꠘꠧ(॥)(ꠅꠧ)ꠀꠞ(⁕)ꠌꠤꠘꠀꠍꠟꠘꠣ ꠢꠤꠡꠝꠄ ꠄꠇꠦꠄꠇꠍꠘ꠆ꠖꠙꠞꠣꠛꠣꠖꠦꠚꠣꠇꠞꠣꠈꠣꠅꠁꠔ ꠀꠛꠣꠞ ꠄꠇꠡꠛ꠆ꠖꠞ ꠝꠣꠏꠇꠣꠘꠅꠚꠣꠇꠀꠍꠤꠟꠎꠦꠝꠟꠣ'ꠙ꠆ꠞꠇꠣꠞ'ꠘꠣꠟꠦꠈꠤ 'ꠙ꠆ꠞ  ꠇꠣ  ꠞ'

500px|ꠘꠝꠥꠘꠣ

1500-1650 ꠡꠘꠞ ꠙꠥꠕꠤ ꠜꠦꠖꠡꠣꠞ ꠅ ꠖꠦꠈꠣ ꠎꠣꠄ ꠙꠔ꠆ꠔꠦꠇ ꠡꠛ꠆ꠖꠣꠁꠘ꠆ꠔꠞ ꠝꠣꠏꠈꠣꠘꠧ ꠇꠝꠣ (꠨) ꠀꠞ ꠖꠥꠁ ꠒꠦꠘ꠆ꠒꠣꠞ (॥) ꠎꠦꠉꠣꠔ (×)

 ꠨ ×  ⁕

ꠀꠉꠞ ꠀꠝꠟꠤ ꠙꠥꠕꠤꠘ
ꠍꠤꠟꠐꠞ ꠝꠥꠟꠂꠛꠣꠎꠣꠞ ꠎꠤꠟꠣ-ꠞ ꠟꠋꠟꠣ ꠃꠙꠎꠤꠟꠣ-ꠞ ꠖꠂꠟꠔꠙꠥꠞꠞ ꠝꠥꠘ꠆ꠡꠤ ꠍꠣꠖꠦꠇ ꠀꠟꠤꠞ (1800) ꠟꠦꠈꠣ ꠇꠦꠔꠣꠛ ꠢꠣꠟꠔꠥꠘ ꠘꠛꠤ 275 ꠙꠣꠔꠣꠞ ꠍꠣꠙꠣ ꠇꠞꠣ ꠙꠥꠕꠤ (ꠀꠉꠞꠀꠝꠟꠤ ꠛꠁ) ꠁ ꠟꠤꠙꠤꠞ ꠡꠛ꠆ꠌꠦ ꠛꠦꠡꠤ ꠍꠣꠙꠣꠁꠟ ꠛꠁꠀꠁꠘ꠆ꠔꠞ ꠄꠉꠥ ꠎꠦꠐꠣ ꠀꠛꠧ ꠊꠞꠦ ꠊꠞꠦ ꠕꠥꠇꠣꠁꠟꠦ ꠙꠣꠅꠀ ꠎꠣꠄ ⁕ ꠍꠤꠟꠐꠤ ꠇꠦꠔꠣꠛ ꠎꠦꠈꠣꠘꠧ (॥) ꠀꠞ (⁕) ꠛꠦꠛꠀꠞ ꠖꠦꠈꠣ ꠎꠣꠄ ꠔꠛꠦ ꠍꠤꠟꠐꠤ ꠉꠘꠣ ꠁ ꠇꠦꠔꠣꠛ ꠛꠦꠛꠀꠞ ꠅꠁꠍꠦꠘꠣ ⁕ ꠀꠞ ꠁꠈꠣꠘ ꠀꠔꠞ ꠟꠦꠈꠣ ꠙꠥꠕꠤ ꠇꠤꠘꠣ ꠎꠣꠘꠣ ꠎꠣꠄ ꠘꠣ ꠔꠛꠦ ꠍꠣꠙꠣ ꠇꠞꠣ ꠇꠦꠔꠣꠛ (ꠛꠁ) ꠢꠤꠡꠣꠛꠦ ꠃꠟ꠆ꠟꠦꠈ ꠀꠍꠦ ⁕"Puthi Halot-un-Nobi by Sadek Ali". Sylheti Translation and Research. "The photograph below is the front page of the puthi 'Halot-un-Nobi' ('Account of the Prophet'), composed by Sadeq Ali (born 1800 CE, formerly known as Gouro Kishor Sen) of Daulatpur, Langla, Moulvibazar, Sylhet. 'Halot-un-Nobi', a printed puthi of 275 pages, was the most widely printed of all books in the Siloṭi Nagri script. It describes the life and times of Mohammed (R:)."

250px|ꠇꠦꠔꠣꠛ ꠢꠣꠟꠔꠥꠘ꠆ꠘꠛꠤ|left

ꠙꠥꠞꠣꠘꠣ ꠛꠁꠀꠁꠘ
ꠁꠈꠣꠘꠧ ꠘꠣꠉꠞꠤ ꠍꠣꠞ ꠅꠞ 'ꠍꠤꠟꠐꠤ ꠘꠣꠉꠞꠤ' ꠛꠁ ꠅ ꠍꠤꠟꠐꠤ ꠘꠣꠉꠞꠤ ꠡꠛ꠆ꠖꠣꠁꠘ꠆ꠔꠞ ꠃꠌ꠆ꠌꠣꠞꠘ ꠖꠦꠈꠣꠘꠤ ꠅꠁꠍꠦ ꠖꠥꠁꠅꠎꠣꠔ ꠟꠤꠙꠤꠖꠤ ꠍꠤꠟꠐꠤ (ꠍꠤꠟꠦꠐ ꠘꠣꠉꠞꠤ) ꠟꠤꠙꠤ ꠀꠞ ꠛꠦꠋꠉꠟꠤ-ꠀꠡꠣꠝꠤ (ꠙꠥꠅꠞ ꠖꠦꠡꠥꠀ) ꠟꠤꠙꠤꠖꠤ

250px||left|ꠘꠝꠥꠘꠣ 

ꠢꠞꠚꠣꠁꠘ

ꠁꠃꠘꠤꠇꠥꠒ

ꠍꠤꠟꠐꠤ ꠟꠦꠈꠣꠢꠣꠞꠣꠘꠤꠞ ꠇꠟ
ꠍꠤꠟꠐꠤ ꠟꠦꠈꠣꠢꠣꠞꠣꠘꠤꠞ ꠇꠟꠅꠇꠟ (ꠀꠋꠞꠦꠎ - Sylheti input methods) ⁕ ꠍꠤꠟ꠆ꠢꠦꠐꠤ ꠞꠤꠍꠣꠞ꠆ꠌ ꠀꠞ ꠐ꠆ꠞꠣꠘ꠆ꠍꠟꠦꠡꠘꠦ ꠁꠃꠘꠤꠇꠥꠒꠧ ꠎꠣꠅꠀꠞ ꠀꠉ ꠕꠘꠦꠃ ꠟꠂꠀ ꠀꠁꠘ  ꠡꠥꠞꠝꠣ ꠚꠘ꠆ꠐ ⁕ 2003 ꠅ ꠃꠁꠘꠤꠇꠥꠒ ꠅ ꠎꠦꠉꠣ ꠙꠣꠅꠀꠞ ꠛꠣꠖꠦ ꠅꠃ ꠍꠤꠟꠐꠤ ꠖꠦꠡꠥꠀ ꠢꠞꠚꠖꠤ ꠍꠤꠟꠐꠤ ꠍ꠆ꠔꠣꠘꠤꠅ ꠜꠣꠡꠣ ꠟꠦꠈꠣꠞ ꠟꠣꠉꠤ ꠄꠘ꠆ꠒꠞꠄꠒ ꠅ 31 ꠝꠦ 2016 ꠢꠇꠟꠞ ꠙꠄꠟꠣ ꠝꠣꠟ꠆ꠐꠤꠟꠤꠋ ꠅ ꠇꠤꠛꠥꠒ (Multiling O Keyboard) ꠄ ꠟꠂꠀ ꠀꠁꠘ ꠍꠤꠟꠐꠤ ꠇꠤꠛꠥꠒ ꠙ꠆ꠟꠣꠉꠤꠘ (Sylheti keyboard plugin) ⁕ꠝꠣꠟ꠆ꠐꠤ ꠅ ꠇꠤꠛꠥꠒ (2016) "Sylheti or Syloti Nagri plugin for Multiling O Keyboard" ⁕ ꠇꠝ꠆ꠙꠥꠐꠣꠞ ꠅ ꠁꠃꠘꠤꠇꠥꠒ ꠍꠣꠙꠥꠐ ꠘꠣ ꠇꠞ꠆ꠟꠦ ꠡꠥꠞꠝꠣꠞ ꠅꠃ ꠚꠘ꠆ꠐ ꠛꠦꠛꠀꠞ ꠇꠞ꠆ꠔꠣ ꠙꠣꠞ꠆ꠛꠣ (Surma-L legacy font)⁕ꠍꠤꠟ꠆ꠢꠦꠐꠤ ꠞꠤꠍꠣꠞ꠆ꠌ ꠀꠞ ꠐ꠆ꠞꠣꠘ꠆ꠍꠟꠦꠡꠘ "The Surma-L legacy font functions by mapping a Siloṭi Nagri character onto a Latin keyboard. This font set is necessary for software and applications which do not yet support the block of Unicode characters which contain those symbols necessary for typing Siloṭi Nagri. (Currently this includes MS Word.)" ꠔꠣꠞꠛꠣꠖꠦ ꠍꠤꠟꠐꠤ ꠘꠣꠉꠞꠤ ꠘꠥꠐ (Syloti Nagri Note) ꠘꠣꠝꠦ ꠄꠘ꠆ꠒꠞꠄꠒ ꠇꠤꠛꠥꠒ ꠀꠞ ꠟꠉꠦ ꠘꠥꠐ ꠇꠞꠣ ꠛꠣꠞ ꠅꠄ ⁕ ꠄꠈꠘ ꠄꠘ꠆ꠒ꠆ꠞꠄꠒ ꠅ ꠍꠤꠟꠐꠤ ꠘꠣꠉꠞꠤ ꠇꠤꠛꠥꠒ (Syloti Nagri Keyboard) ꠘꠣꠝꠅ ꠄꠙ ꠖꠤꠀ ꠟꠦꠈ꠆ꠔꠣ ꠙꠣꠞ꠆ꠛꠣ ꠀꠞ ꠢꠟꠚ ꠛꠖꠟ ꠇꠞ꠆ꠔꠣ ꠙꠣꠞ꠆ꠛꠣ ⁕ ꠉꠥꠉꠟꠞ ꠘꠤꠎꠡ꠆ꠡ ꠎꠤꠛꠥꠒ (Gboard) ꠅ ꠍꠤꠟ꠆ꠢꠦꠐꠤ (ꠍꠤꠟꠐꠤ ꠘꠣꠉꠞꠤ) Sylheti (Syloti Nagri) ꠇꠂꠀ ꠇꠤꠛꠥꠒ ꠀꠍꠦ ꠀꠞ ꠀꠙꠦꠟ (Apple, iOS, iPhone) ꠟꠦꠈꠣꠞ ꠟꠣꠉꠤ ꠛꠣꠞꠂꠍꠦ ꠍꠤꠟꠐꠤ ꠇꠤꠛꠥꠒ (Syloti keyboard) ⁕ ꠄꠌ ꠀꠁ ꠄꠟ (SIL International) ꠎꠣꠞꠣꠞ ꠝꠣꠁꠗ꠆ꠗꠝꠦ ꠍꠤꠟꠐꠤ ꠝꠣꠔ ꠀꠘ꠆ꠔꠎꠣꠔꠤ ꠡꠤꠇ꠆ꠞꠤꠔꠤ ꠙꠣꠁꠍꠦ ꠔꠣꠞꠣ ꠛꠣꠞ ꠇꠞ꠆ꠍꠂꠘ ꠍꠤꠟ ꠇꠤꠛꠥꠒ (SYL Keyboard) ꠎꠦꠐꠣ ꠢꠇꠟꠔꠣꠔ ꠌꠟꠦ (Windows ,macOS, Linux, Android, iPhone and iPad, Web, Mobile web)⁕ SYL Keyboard. Keymanweb. "Mobile and desktop keyboards for Syloti Nagri, traditional script of the Sylheti language spoken in Sylhet (Bangladesh) and Cachar (Assam)." ꠘꠦꠐꠧ ꠅ ꠟꠦꠈꠣ ꠎꠣꠄ ⁕ SYL Keyboard (online) Keymanweb, "syl-sylo"

ꠉꠘꠣ

 ꠝꠣꠘꠥꠡꠝꠦꠟꠅ ꠖꠦꠈꠣꠘꠤ 

ꠟꠇ

ꠛꠣꠁꠞꠣꠔꠣꠔ
 ꠎꠣꠖꠛꠙꠥꠞ ꠁꠃꠘꠤꠜꠣꠞ꠆ꠌꠤꠐꠤꠞ ꠍꠤꠟꠐ-ꠘꠣꠉꠞꠤ ꠡꠣꠁꠔ꠆ꠔꠞ ꠡꠋꠞꠡꠣꠟꠣ
 ꠛꠤꠐꠤꠡ ꠟꠣꠁꠛꠦꠞꠤꠞ ꠍꠤꠟꠐ-ꠘꠣꠉꠞꠤ ꠡꠣꠁꠔ꠆ꠔꠞ ꠡꠋꠞꠡꠣꠟꠣ 
 ꠍꠤꠟꠐ-ꠘꠣꠉꠞꠤ ꠇꠛꠤꠅꠇꠟ
 ꠅꠝ꠆ꠘꠤꠉꠟꠐꠞ ꠍꠤꠟꠐꠤ ꠛꠞ꠆ꠘꠝꠣꠟꠣ
 ꠍꠤꠟ꠆ꠢꠦꠐꠤ ꠐ꠆ꠞꠣꠘ꠆ꠍꠟꠦꠡꠘ ꠄꠘ꠆ꠒ ꠞꠤꠍꠣꠞ꠆ꠌ (ꠍꠤꠟꠐꠤ ꠅꠘꠥꠛꠣꠖ ꠀꠞ ꠉꠛꠦꠡꠘꠣ)
 ꠁꠃꠘꠤꠇꠥꠒꠅ ꠍꠤꠟꠐꠤ/ꠘꠣꠉꠞꠤ ꠉꠘꠣ ꠢꠣꠞꠣꠁꠛꠣꠞ ꠙꠍ꠆ꠔꠣꠛ

ꠀꠞꠅ ꠖꠦꠈꠃꠇ꠆ꠇꠣ
ꠍꠤꠟꠐꠤ ꠝꠣꠔ
ꠍꠤꠟꠐꠤ ꠉꠘꠣ

ꠇꠦꠐꠣꠉꠞꠤ:ꠍꠤꠟꠐꠤ ꠜꠣꠡꠣ
ꠇꠦꠐꠣꠉꠞꠤ:ꠎꠟꠣꠟꠤ
ꠇꠦꠐꠣꠉꠞꠤ:ꠟꠤꠙꠤꠘ